Zucchero
Zucchero (liet. Cukrus, tikras vardas Adelmo Fornaciari; g. 1955 m. rugsėjo 25 d. Emilijos Redže) – italų atlikėjas, muzikantas ir dainų autorius. Kartais vadinamas „Italijos bliuzo tėvu“ ir vienas iš nedaugelio šio žanro Europos atlikėjų, pelniusių pasaulinį pripažinimą. Yra koncertavęs ar įrašęs dainas su daugeliu populiarių atlikėjų: Bryan Adams, Sting, Eric Clapton, Luciano Pavarotti, Mark Knopfler, Sheryl Crow ir kt. Per savo karjerą atlikėjas pardavė daugiau kaip 60 mln. albumų kopijų. Gimtojoje Italijoje iš 14 studijinių albumų 10 yra pasiekę pirmąją topo vietą.